Blagdansko ozračje

**Tarik Filipović razveselio novog milijunaša!**

*Završena je velika nagradna igra Studenca „Kupnja sitna, 1 000 000 kuna bitna“, a tko bi o dobitku obavijestio novog milijunaša bolje od Tarika Filipovića?*

**Omiš, 21. prosinca 2022. –** U omiškom je Studencu ovaj utorak bio sve samo ne običan radni dan, a Tarik Filipović zbog toga je morao obaviti jedan izuzetno važan poziv. Naime, **Tariku je povjeren sitan, ali čak milijun kuna bitan zadatak – nazvati i uljepšati dan sretnom dobitniku nagradne igre Studenca.**

Među mnoštvom pristiglih nagradnih kupona, u omiškom je Studencu tako odabran novi milijunaš – **Berislav Muža iz Topuskog**.

„*Ne mogu doći k sebi od iznenađenja i veselja. Stvarno nisam očekivao da ću baš ja postati milijunaš! Obavio sam kupnju i ispunio nagradni kupon u svojoj kvartovskoj Loniji koja je nedavno postala Studenac. Ukratko, jako sam sretan što sam baš ja za Božić od Studenca dobio ovako velik poklon*“**, kroz smijeh je izjavio iznenađeni novopečeni milijunaš.**

Nagradna igra Studenca trajala je **od 27. listopada do 1. prosinca** ove godine, a u njoj su mogli sudjelovati svi **kupci Studenca, Pema i Lonie**. Za sudjelovanje je bilo potrebno **obaviti kupnju u minimalnom iznosu od 50 kuna i kupiti barem jedan posebno označen proizvod** te predati ispunjen **nagradni kupon** u posebnu kutiju u svom najbližem Studencu, Pemu ili Loniji.

„*Prosinac je poznat kao mjesec darivanja, stoga je i Studenac, kao prava dobrosusjedska trgovina koja je uvijek na korak do svojih kupaca, odlučio razveseliti nekog od naših vjernih kupaca i to s, ni manje ni više milijun kuna na potrošačkoj prepaid Mastercard kartici OTP banke. Iznimno mi je zadovoljstvo što je Studenac imao prilike razveseliti nekoga u ovo predblagdansko doba i uljepšati mu blagdane. Zahvaljujem svim našim vjernim kupcima na sudjelovanju i želim im više sreće sljedeći put. Iskoristila bih i priliku da svima zaželim sretan Božić te zdravu, veselu i uspješnu 2023. godinu* “, **izjavila je Miranda Mladin, direktorica Sektora marketinga u Studencu.**

Osim izvlačenja sretnog dobitnika, Studenac je za okupljene kupce priredio brojne nagrade. Kako bi sve to upotpunio blagdanskim duhom, okupljene su dočekale i tradicionalne blagdanske fritule.

Izvlačenjem sretnog dobitnika Studenac je zaokružio svoje aktivnosti orijentirane na kupce za ovu godinu. Međutim, iz Studenca su istaknuli kako će i u 2023. nastaviti s nizom aktivnosti za svoje kupce. Kao omiljena kvartovska i prava dobrosusjedska trgovina, Studenac će tako kroz brojne natječaje, nagradne igre, iznenađenja i akcijske popuste i u 2023. godini ostati na korak do svojih kupaca.

**Kontakt za medije:**

Ivona Radić, Pragma komunikacije za Studenac

+385 91 4772 462

[studenac@pragma.hr](mailto:studenac@pragma.hr)

Anja Škulje Makjanić,

Voditeljica korporativnih komunikacija

[anja.skulje-makjanic@studenac.hr](mailto:anja.skulje-makjanic@studenac.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima dubrovački Pemo, kutinsku Loniu i više manjih lanaca diljem Hrvatske, te je sada prisutan u 15 županija i Zagrebu. Studenac trenutačno zapošljava više od 5500 djelatnika, ima više od 1100 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).